ماکو
تورکان
دوغوم ایل: ۱۳۳۴
خانیم آذرقاسمی تورکان اؤز شرح حالیندا بئله یازیر:
« من زولفعلی قیزی اسفند آیی ۱۳۳۴ – اینجی ایلده هنر سئوه ر ، متوسط بیر خانواده ده ، ماکو شهرینده دونیایا گؤز آچدیم. ابتدائی و اورتا تحصیلیمی ماکودا الده ائتدیم.
من کیچیک چاغلاریمدان ادبیاتا علاقه بسله ییب ، ادبی قطعه لر و شعری اولان کتابلاری دیگر کتابلاردان اوستون دوتاردیم.
شعرلرده حافظ و شهریاردان الهام آلیب ، اونلارین شعرلری عمومیتله خاطریمده دیر.اوستاد شهریارین حیدربایا سلامی منی شوره گتیردی او زامان شعر یازماغا باشلادیم.
۱۳۴۷- اینجی ایلده قارداشیمین اؤلومو منده بؤیوک تأثیر قویدو و بو تأثیر شعرلریمده اؤزون نمایش ائتدیرمکده دیر.
ایندی تربیت معلّم ده وظیفه داشی ییرام.»
بوردا خانیم آذر قاسمی تورکان دان بیر شعر نمونه:
قارداشیم اؤلومونده
باهار گلدی گوللر آچدی گلمه دی
داغ دؤشونده آهو قاچدی گلمه دی
نسیم اسیب بوداقلاری اویناتدی
ده نیزلرده قوشلار اوچدو گلمه دی
*
اوندان سونرا ایلدیریملار شاخمادی
سئللر سولار شاققیلداییب آخمادی
باغچالاریم چیچکله نیب سولدولار
آی بولوتدان دیشلره چیخیب باخمادی
*
خزان یئلی اسدی بیزیم بوستانا
رحم ائتمه دی نه گولشن نه باغوانا
ال اوزاتدی دردی بیزیم غنچه نی
چکدی بیزی بو قارغیمیش هیجرانا
*
بیر قوش اولوب کاشکی منده اوچایدیم
بوزنداندان چیخیب بیر گون قاچایدیم
اولدوز اولوب گؤی اوزونده سوزئیدیم
غم زنجیرین آیاغیمدان آچایدیــــم
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab pbt_Arab azb_Arab azb_Arab unk azb_Arab azb_Arab azb_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab